Esimene distants oli 800 meetrit.  Mõlemad rivaalid ei kohtunud omavahel eeljooksudes ega poolfinaalis. Kolm poolfinaaljooksu võitsid Coe, Ovett ja bulgaarlane Nikolai Kirov. Kuigi lisaks brittidele oli finaalis veel kuus jooksjat, langes spordisõprade tähelepanu vaid Coe'le ja Ovett'ile. Kumb võidab? Finaaljooks, mis peeti 26. juulil kell 17.25, kujunes veidraks, peaaegu loiuks sörgiks. Esimene ring läbiti ebaharilikult aeglaselt 54,3-ga. Jooks kulges brasiillase Guimaraesi juhtimisel, Ovett oli kehvalt karbis kuuendal kohal ja Coe jooksis viimasena.